Document ID: /roh_data/filtered/fineweb-2-filterrobots_roh.jsonl.gz/11813

Violenza cunter dunnas e violenza a chasa vul dir en Svizra: Mintga di vegn l'integritad sexuala d'indesch persunas violada, da quai èn nov dunnas e buobas. E radund mintga duas emnas mora en Svizra ina persuna pervi da violenza a chasa.
Per evitar e cumbatter la violenza cunter dunnas e la violenza a chasa ha il Cussegl da l'Europa fatg ina convenziun. E dapi il 1. d'avrigl 2018 vala quella er en Svizra. La conferenza naziunala dal mardi ha gì sco finamira da rinforzar las stentas gia fatgas enfin uss. Ed ella vul cuntanscher ina meglra coordinaziun tranter las autoritads ch'èn confruntadas cun las consequenzas da la violenza cunter dunnas e da la violenza a chasa.
RR actualitad 12:00